विलायत पोर्टल : प्राप्त जानकारी के अनुसार इराक राष्ट्रीय गठबंधन के अध्यक्ष अम्मार हकीम ने इराक यात्रा पर आये अरब देशों के विभिन्न नेताओं से बातचीत करते हुए कहा कि अरब देशों का विभाजन और आपसी कलह का लाभ केवल अवैध ज़ायोनी राष्ट्र को होगा । अम्मार हकीम ने कहा कि वरिष्ठ धर्मगुरु आयतुल्लाह सीस्तानी के फतवे ने इराक का विश्वास बहाल किया और हमारी सशस्त्र सेनाओं ने आतंकी गुटों को देश से निकाल बाहर किया । अम्मार हकीम ने कुर्द रेफ़्रेंडम से उपजे संकट के बारे में बात करते हुए कहा कि इराक के क़ानून द्वारा ही इस संकट का समाधान हो सकता है।